open-index/open-wikipedia-markdown huggingface dataset:
Τζορτζ Φίλιπ Ρέιναγκλ

Ο **Τζορτζ Φίλιπ Ρέιναγκλ** (αγγλικά: *George Philip Reinagle*) ήταν Άγγλος ζωγράφος και χαράκτης, ο οποίος διακρίθηκε για τις θαλασσογραφίες του.

## Βιογραφία
Γεννήθηκε το 1802 και ήταν ο μικρότερος γιος του ζωγράφου Ράμσεϊ Ρίτσαρντ Ρέιναγκλ (1775 – 1862). Μαθήτευσε πλάι στον πατέρα του και έδειξε μεγάλη έφεση στη θαλασσογραφία αντιγράφοντας έργα των Ολλανδών Λούντολφ Μπακχάουζεν και Βίλλεμ φαν ντε Φέλντε του πρεσβύτερου. Παρουσίασε το πρώτο του έργο, την προσωπογραφία ενός ευγενή, στο κοινό το 1822 στη Royal Academy of Arts ωστόσο σύντομα στράφηκε προς τις θαλασσογραφίες. 

Αργότερα, ο Ρέιναγκλ βρέθηκε στην Ελλάδα την εποχή της Επανάστασης του 1821 και ήταν παρόντας στη ναυμαχία του Ναυαρίνου, την οποία κατέγραψε τα επόμενα χρόνια μέσα από μια σειρά έργων. Το 1833 βρέθηκε και στην Πορτογαλία συνοδεύοντας τον βρετανικό στόλο. Φιλοτέχνησε ελαιογραφίες, υδατογραφίες και λιθογραφίες.

Πέθανε στο Λονδίνο, στις 6 Δεκεμβρίου 1835, σε ηλικία 33 ετών. Έργα του βρίσκονται σε μουσεία της Μεγάλης Βρετανίας και της Ελλάδας.

## Έργα του Ρέιναγκλ

Αρχείο:Battle of Navarino PW4849.jpg|*Ναυμαχία του Ναυαρίνου*
Αρχείο:The Asia, and the Patrona Bey's ship, Turkish Fleet, in close contact, surrounded by other vessels, 1-6 Oct 1827 PW4845.jpg|alt=
Αρχείο:The Scipion on entering the harbour ran aboard the Brelots by George Philip Reinagle.jpg|
Αρχείο:Genève et Grèce - Bataille de Navarin par GP Reinagle.jpg|*Γενεύη και Ελλάδα - Ναυμαχία του Ναβαρίνου*


## Παραπομπές


Κατηγορία:Άγγλοι ζωγράφοι
Κατηγορία:Άγγλοι χαράκτες
Φέιθ Κίπιεγκον

Η **Φέιθ Κίπιεγκον** (*Faith Kipyegon*, γεννήθηκε στις 10 Ιανουαρίου 1994) είναι Κενυάτισα πρωταθλήτρια μεσαίων και μεγάλων αποστάσεων, χρυσή Ολυμπιονίκης στα 1.500 μέτρα στους Ολυμπιακούς αγώνες του Ρίο, του Τόκιο και του Παρισιού. Θεωρείται ως μια από τις καλύτερες αθλήτριες δρόμων ημιαντοχής όλων των εποχών.

## Καριέρα
Είναι τρεις συνεχόμενες φορές χρυσή Ολυμπιονίκης (2016,2020, 2024) και τρεις συνεχόμενες φορές (2017, 2022, 2023) χρυσή παγκόσμια πρωταθλήτρια στα 1.500 μ. Έχει νικήσει, ή τερματίσει ως δεύτερη, σε όλα τα μεγάλα πρωταθλήματα από το 2015 μέχρι το 2023 και θεωρείται ως η καλύτερη γυναίκα - δρομέας 1.500 μέτρων στην ιστορία του αθλήματος. Είναι η κάτοχος του παγκόσμιου ρεκόρ για την απόσταση, καθώς για στα 5.000 μέτρα. Με χρόνο 3:49.11 στα 1500&nbsp;m, στις 2 Ιουνίου 2023 στη Φλωρεντία, έγινε η πρώτη και η μοναδική γυναίκα στην ιστορία που έσπασε το φράγμα 3:50. Μόλις επτά ημέρες αργότερα, η Κίπιεγκον επέτυχε παγκόσμιο ρεκόρ στα 5.000 μ. στο Παρίσι.

Στις 21 Ιουλίου 2023 έκανε το τρίτο της παγκόσμιο ρεκόρ για το έτος 2023, στο μίλι στο μίτινγκ του Μονακό, όπου και συνέτριψε το προηγούμενο παγκόσμιο ρεκόρ της Σιφάν Χασάν. Η κατάκτηση δύο χρυσών μεταλλίων στο Παγκόσμιο Πρωτάθλημα του 2023 την ανέδειξαν ως αθλήτρια της χρονιάς στα αγωνίσματα δρόμου της World Athletics. Στις 7 Ιουλίου 2024 κατέρριψε και πάλι το δικό της παγκόσμιο ρεκόρ στα 1.500 μέτρα με χρόνο 3:49,04.

Κέρδισε τους Ολυμπιακούς τίτλους στους Αγώνες του 2016 στο Ρίο και το 2021 στο Τόκιο και παγκόσμιους τίτλους στο Παγκόσμιο Πρωτάθλημα Στίβου 2017 και 2022. Κέρδισε παγκόσμια ασημένια μετάλλια το 2015, όταν έχασε μόνο από την κάτοχο του παγκόσμιου ρεκόρ, Γκενζέμπε Ντιμπάμπα, και το 2019, όταν επέστρεψε στη δράση μετά την εγκυμοσύνή της.

Το 2017 κατατάχθηκε στους κορυφαίους 100 Αφρικανούς αθλητές, με την υψηλότερη επιρροή από το περιοδικό *New African*.

## Παραπομπές


## Εξωτερικοί σύνδεσμοι
* 

 
Κατηγορία:Κενυάτες αθλητές του στίβου 
Κατηγορία:Κενυάτες Ολυμπιονίκες
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ελένη Σικελιανός

Η **Ελένη Σικελιανός** (αγγλικά: *Eleni Sikelianos*, γεννημένη στις 31 Μαΐου 1965) είναι Αμερικανίδα, ελληνικής καταγωγής, ποιήτρια.

## Βιογραφία
Ο προπάππος της, Άγγελος Σικελιανός, ήταν ποιητής, πέντε φορές υποψήφιος για το Βραβείο Νόμπελ Λογοτεχνίας. Η προγιαγιά της, Εύα Πάλμερ-Σικελιανού, ήταν σκηνοθέτιδα. 

Γεννημένη στην Καλιφόρνια, η Ελένη Σικελιανός έλαβε Μεταπτυχιακό Καλών Τεχνών ως τίτλο σπουδών από το Πανεπιστήμιο Ναρόπα του Μπάουλντερ.

## Συγγραφικό έργο
Το 2012, εξέδωσε αυτοβιογραφικό αφήγημα υπό τον τίτλο «*Βιβλίο του Τζον*», το οποίο και έχει ως αντικείμενο τον βίο του ηρωινομανή και άστεγου, κατά τα τελευταία χρόνια της ζωής του, πατέρα της. Μέσω του έργου της υπό τον τίτλο «*Εσύ, η ζωώδης μηχανή*», αναφέρεται στην ιστορία της γιαγιάς της, Μελένα.

## Εργογραφία

*  
*  
*  
*  
*  
*  
*  
*  
*  

## Παραπομπές


Κατηγορία:Άγγελος Σικελιανός
Κατηγορία:Αμερικανοί ελληνικής καταγωγής
Κατηγορία:Αμερικανοί ποιητές
Κατηγορία:Αμερικανοί πανεπιστημιακοί
Νικολάς Φρέιρε

Ο **Νικολάς Ομάρ Φρέιρε Γκόμες** (ισπανικά: Nicolás Omar Freire) (γενν. 18 Φεβρουαρίου 1994) είναι Αργεντινός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Ίντερ Μαϊάμι , με δανεισμό από την Κλουμπ Ουνιβερσιδάδ Νασιονάλ.

## Σταδιοδρομία σε συλλόγους
Ο Φρέιρε ξεκίνησε τη σταδιοδρομία στις ακαδημίες νέων της Κομισιόν ντε Ακτιβιδάδες Ινφαντίλες και αργότερα της Αρχεντίνος Τζούνιορς. Εντάχθηκε στην πρώτη ομάδα της Αρχεντίνος τον Ιούλιο του 2012, κάνοντας το ντεμπούτο του τη σεζόν 2012-2013.

Το 2017, ο Φρέιρε άφησε την Αργεντινή για να ενταχθεί στην Μοντεβιδέο Σίτι Τόρκε της Ουρουγουάης. Δόθηκε αμέσως δανεικός στην ΠΕΚ Ζβόλε της Έρεντιβιζι.

Στις 26 Ιουνίου 2018, ο Φρέιρε δόθηκε με μονοετή δανεισμό στην Παλμέιρας.

Το καλοκαίρι του 2019, υπέγραψε συμβόλαιο με την Κλουμπ Ουνιβερσιδάδ Νασιονάλ.

Στις 25 Ιουλίου 2023, εντάχθηκε με μονοετή δανεισμό στον Ολυμπιακό, με επιλογή μόνιμης μετακίνησης στο τέλος της σεζόν.

## Διακρίσεις

### Με συλλόγους

; Παλμέιρας

* Πρωτάθλημα Βραζιλίας: 2018

; ΛΝΟ Κίτο

* Κύπελλο Ισημερινού: 2019

## Παραπομπές


Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Πριμέρα Β Νασιονάλ
Κατηγορία:Ποδοσφαιριστές Μοντεβιδέο Σίτι Τόρκε
Κατηγορία:Ξένοι ποδοσφαιριστές στην Ουρουγουάη
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές ΠΕΚ Ζβόλε
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Σοσιεντάντε Εσπορτίβα Παλμέιρας
Κατηγορία:Ποδοσφαιριστές Λίγκα Ντεπορτίβα Ουνιβερσιτάρια ντε Κίτο
Κατηγορία:Ποδοσφαιριστές Κλουμπ Ουνιβερσιδάδ Νασιονάλ
Κατηγορία:Ξένοι ποδοσφαιριστές στον Ισημερινό
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ξένοι ποδοσφαιριστές στο Μεξικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Σελίνα Ζαντόρσκι

Η **Σελίνα Λάουρα Ζαντόρσκι** (αγγλικά: Shelina Laura Zadorsky) (γενν. 24 Οκτωβρίου 1992) είναι Καναδή επαγγελματίας ποδοσφαιρίστρια, η οποία αγωνίζεται ως κεντρική αμυντικός για την Τότεναμ Χότσπερ. Είναι διεθνής με την Εθνική Καναδά. Η Ζαντόρσκι κέρδισε το χάλκινο μετάλλιο με τον Καναδά στους Ολυμπιακούς Αγώνες του 2016 στο Ρίο ντε Τζανέιρο και κέρδισε το χρυσό μετάλλιο με τον Καναδά στους Ολυμπιακούς Αγώνες του 2020 στο Τόκιο.

## Σταδιοδρομία σε συλλόγους

## Εθνική ομάδα
Η Ζαντόρσκι έκανε το ντεμπούτο της στην Εθνική Καναδά στις 14 Ιανουαρίου 2013, σε ηλικία 20 ετών. Ενώ η Ζαντόρσκι δεν επιλέχθηκε στην ομάδα για το Παγκόσμιο Κυπέλλου Γυναικών του 2015, ήταν στην ομάδα που τερμάτισε 4η στους Παναμερικανικούς Αγώνες του 2015 στο Τορόντο. Ήταν στην ομάδα που κέρδισε το χάλκινο μετάλλιο στους Ολυμπιακούς Αγώνες του 2016.

Στις 25 Μαΐου 2019, συμπεριλήφθηκε στην ομάδα για το Παγκόσμιο Κύπελλο Γυναικών του 2019.

## Διακρίσεις
**Καναδάς Κ20**

* Πρωτάθλημα ΚΟΝΚΑΚΑΦ Γυναικών Κ20:  2012

**Καναδάς**

* Θερινοί Ολυμπιακοί Αγώνες:  2021,  2016

## Παραπομπές


## Εξωτερικοί σύνδεσμοι

* 
* 
* 

Κατηγορία:Καναδές ποδοσφαιρίστριες
Κατηγορία:Αμυντικοί ποδοσφαιριστές
Κατηγορία:Καναδοί τσέχικης καταγωγής
Κατηγορία:Ποδοσφαιρίστριες Εθνικής Καναδά
Κατηγορία:Ποδοσφαιριστές στους Παναμερικανικούς Αγώνες 2015
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ολυμπιονίκες του ποδοσφαίρου
Κατηγορία:Καναδοί Ολυμπιονίκες
Κατηγορία:Ποδοσφαιρίστριες Παγκοσμίου Κυπέλλου 2019
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιρίστριες Παγκοσμίου Κυπέλλου 2023
Κατηγορία:Ποδοσφαιρίστριες Περθ Γκλόρι
Κατηγορία:Ποδοσφαιρίστριες Ουάσινγκτον Σπίριτ
Κατηγορία:Ποδοσφαιρίστριες Ορλάντο Πράιντ
Κατηγορία:Ποδοσφαιρίστριες Τότεναμ Χότσπερ
Εθνική Πολωνίας (ποδόσφαιρο γυναικών)

Η **εθνική ομάδα ποδοσφαίρου γυναικών της Πολωνίας** εκπροσωπεί την Πολωνία στο διεθνές γυναικείο ποδόσφαιρο. Η ομάδα, που ελέγχεται από την Πολωνική Ομοσπονδία Ποδοσφαίρου, δεν έχει προκριθεί ποτέ σε μεγάλη διεθνή διοργάνωση.

## Ιστορία
Η Πολωνία είναι ένα από τα πρώτα έθνη στην Ευρώπη που άρχισε να αναπτύσσει το γυναικείο ποδόσφαιρο, έχοντας αγωνιστεί η γυναικεία ομάδα της για πρώτη φορά το 1981, σε ένα εκτός έδρας φιλικό με την Ιταλία, όπου έληξε με ήττα 0–3 στην Κατάνια.

Από την ίδρυσή της, η Πολωνία έχει ελάχιστες επιτυχίες στη διεθνή σκηνή και δεν κατάφερε να προκριθεί σε καμία μεγάλη διοργάνωση, αν και η ομάδα έχει πλησιάσει πολλές φορές. Αυτό οφείλεται σε μεγάλο βαθμό στο ότι οι περισσότερες από τις ποδοσφαιρίστριές της δεν είναι επαγγελματίες, καθώς πολλές Πολωνές ποδοσφαιρίστριες είναι μερικής απασχόλησης, σε αντίθεση με τους πολύ πιο επιτυχημένους άντρες. Παρά το καθεστώς μερικής απασχόλησης, το γεγονός ότι η ομάδα γνώρισε την άνοδο του κύρους της από τη δεκαετία του 2010, έχοντας πλησιάσει πολύ κοντά στην πρόκριση για Ευρωπαϊκό Πρωτάθλημα Γυναικών του 2013 και του 2022, καθώς και στα Παγκόσμια Κύπελλα Γυναικών του 2011, του 2015 και του 2023, θεωρήθηκαν σημάδια ανάπτυξης της γυναικείας ομάδας.

Από τα τέλη της δεκαετίας του 2010, έχουν καταβληθεί περισσότερες προσπάθειες προκειμένου να δοθεί μεγαλύτερη αναγνώριση στην εθνική ομάδα γυναικών. Αφού απέτυχε να προκριθεί στο Ευρωπαϊκό Πρωτάθλημα του 2022, η Πολωνική Ομοσπονδία Ποδοσφαίρου έκανε το βήμα για να υποβάλει προσφορά για το Ευρωπαϊκό Πρωτάθλημα του 2025, με την ίδρυση ξεχωριστού τμήματος ποδοσφαίρου γυναικών, ενώ το εγχώριο γυναικείο πρωτάθλημα της Πολωνίας, Ekstraliga, προχωρά επίσης προς την καθιέρωση επαγγελματισμού πλήρους απασχόλησης.

## Δείτε επίσης
* Αθλητισμός στην Πολωνία
** Ποδόσφαιρο στην Πολωνία
* Εθνική Πολωνίας (ποδόσφαιρο ανδρών)

## Παραπομπές


## Εξωτερικοί σύνδεσμοι
* Επίσημος ιστότοπος (αγγλικά)
* Προφίλ στη FIFA (αγγλικά)

Πολωνια
Παλιά Συναγωγή της Κρακοβίας

Η **Παλιά Συναγωγή** () της Κρακοβίας ήταν ορθόδοξη εβραϊκή συναγωγή που βρισκόταν στην περιοχή Καζίμιες της πόλης, στην Πολωνία. Στα γίντις αναφέρονταν ως *Alta Shul*. Είναι το παλαιότερο κτίριο συναγωγής που εξακολουθεί να στέκεται στην Πολωνία και ένα από τα πιο πολύτιμα ορόσημα της εβραϊκής αρχιτεκτονικής στην Ευρώπη. Μέχρι την έναρξη του Β΄ Παγκοσμίου Πολέμου το 1939, ήταν μια από τις σημαντικότερες συναγωγές της πόλης, καθώς και το κύριο θρησκευτικό, κοινωνικό και οργανωτικό κέντρο της εβραϊκής κοινότητας της Κρακοβίας.

Η συναγωγή χτίστηκε το 1407 ή το 1492, καθώς η ημερομηνία κατασκευής ποικίλλει ανάλογα με διάφορες πηγές. Το αρχικό κτίριο ξαναχτίστηκε το 1570, από τον Ιταλό αρχιτέκτονα Ματέο Γκούτσι. Η ανοικοδόμηση περιελάμβανε τον τοίχο της σοφίτας με πολεμίστρες, παράθυρα τοποθετημένα πολύ πάνω από το επίπεδο του εδάφους και χοντρούς τοίχους με βαριά στηρίγματα για να αντέχουν την πολιορκία, όλα τα χαρακτηριστικά δανεισμένα από τη στρατιωτική αρχιτεκτονική. Υπήρξαν περαιτέρω εργασίες ανοικοδόμησης το 1904 και το 1913. Η Παλιά Συναγωγή είναι ένα σπάνιο, σωζόμενο παράδειγμα συναγωγής πολωνικού φρουρίου. Το 1794, ο Στρατηγός Ταντέους Κοστσιούσκο μίλησε από τη συναγωγή για να κερδίσει την εβραϊκή υποστήριξη στην Εξέγερση του Κοστσιούσκο. Μια πλακέτα στην αίθουσα εισόδου τιμά αυτό το γεγονός:«Οι Εβραίοι απέδειξαν στον κόσμο ότι όποτε μπορεί να κερδίσει η ανθρωπότητα, δεν θα έκρυβαν τον εαυτό τους». – Στρατηγός Ταντέους ΚοστσιούσκοΗ συναγωγή καταστράφηκε εντελώς και λεηλατήθηκε από τους Γερμανούς κατά τη διάρκεια του Β΄ Παγκοσμίου Πολέμου. Τα έργα τέχνης και τα εβραϊκά λείψανά της, λεηλατήθηκαν. Κατά τη διάρκεια της κατοχής, η συναγωγή χρησιμοποιήθηκε ως αποθήκη. Το 1943, 30 Πολωνοί όμηροι εκτελέστηκαν στον τοίχο της. Η Παλιά Συναγωγή ανακαινίστηκε από το 1956 έως το 1959 και σήμερα λειτουργεί ως μουσείο. Είναι ένα τμήμα του Ιστορικού Μουσείου της Κρακοβίας, με ιδιαίτερη έμφαση στους Εβραίους της Κρακοβίας. Τα εκθέματα χωρίζονται σε θέματα που αφορούν τη γέννηση, τα τελετουργικά προσευχής, τη διατροφή, το διαζύγιο και τον θάνατο. Η γυναικεία αίθουσα προσευχής (Ezrat Nashim), που χρονολογείται από τον 17ο αιώνα, χρησιμοποιείται συχνά για τη διοργάνωση προσωρινών εκθέσεων.

## Εικόνες

Αρχείο:Παλιά Συναγωγή Κρακοβίας 7812.jpg|Ιστορική πύλη με είσοδο
Αρχείο:Inside old synagogue Krakow.JPG|Εσωτερικό της Παλιάς Συναγωγής
Αρχείο:Kazimierz_Alte_Schul_07799.jpg|Εσωτερικό της Παλιάς Συναγωγής πριν από το 1939
Αρχείο:Krakow_KazimierzWall_G24.jpg|Αμυντικό τείχος του Καζίμιες


## Παραπομπές


## Εξωτερικοί σύνδεσμοι

* Πώς να πάτε εκεί?
* JewishKrakow.net Ένας οδηγός για το Καζίμιες, την εβραϊκή συνοικία της Κρακοβίας.
* Παλιά Συναγωγή
* Συνέντευξη για το Ολοκαύτωμα

Κρακοβια Παλια Συναγωγη
Κρακοβια Παλια Συναγωγη
Κατηγορία:Συναγωγές στην Κρακοβία
Κατηγορία:Μουσεία στην Κρακοβία
Κενό σύνολο

Στην θεωρία συνόλων, το **κενό σύνολο** είναι το σύνολο που δεν περιέχει κανένα στοιχείο και συμβολίζεται ως \emptyset, \varnothing ή \{ \}. Σε πολλές από τις αξιωματικές θεμελιώσεις της θεωρίας συνόλων (όπως η θεωρία Zermelo-Fraenkel), η ύπαρξη του κενού συνόλου είναι αξίωμα. Στη γλώσσα της λογικής πρώτου βαθμού, αυτό εκφράζεται ως
:\exists S. \forall x . \neg (x \in S),
δηλαδή υπάρχει ένα σύνολο για το οποίο κανένα στοιχείο δεν του ανήκει. Ως συνέπεια αυτού προκύπτει ότι το κενό σύνολο είναι μοναδικό. 

Στην θεωρία Zermelo-Fraenkel, το κενό σύνολο χρησιμοποιείται για την κατασκευή των φυσικών αριθμών και κατ'επέκταση των υπόλοιπων αριθμών. Πιο συγκεκριμένα, μπορούν να οριστούν ως 
:
\begin{align}
\mathrm{0} & = \emptyset, \\
\mathrm{1} & = \{ \emptyset \}, \\
\mathrm{2} & = \{ \emptyset, \{ \emptyset \} \}, \\
& \qquad \vdots \\
\mathrm{n} & = \{ \mathrm{0}, \mathrm{1}, \ldots, \mathrm{n}-1 \}, \\
& \qquad \vdots
\end{align}


## Ιδιότητες

* Το κενό σύνολο είναι μοναδικό. 

* Για κάθε σύνολο S, ισχύει ότι S \cap \emptyset = \emptyset.

* Για κάθε σύνολο S, ισχύει ότι S \cup \emptyset = S

* Το δυναμοσύνολο του κενού συνόλου είναι το σύνολο \{ \emptyset \}.
* Το κενό σύνολο είναι υποσύνολο κάθε συνόλου S, δηλαδή \emptyset \subseteq S.

## Δείτε επίσης
* Σύνολο
* Υποσύνολο
* Μονοσύνολο

## Παραπομπές


Κενο
Μονοσύνολο

Στην θεωρία συνόλων, ένα σύνολο λέγεται **μονοσύνολο** (ή **μονομελές σύνολο** ή **μονοστοιχειακό**) εάν έχει ακριβώς ένα στοιχείο.

Για παράδειγμα, το σύνολο \{ 3 \} είναι το μονοσύνολο με μοναδικό στοιχείο τον φυσικό αριθμό 3. Πιο γενικά, το μονοσύνολο \{ x \} έχει μοναδικό στοιχείο το x.

Κάθε πεπερασμένο σύνολο S = \{ x_1, \ldots , x_n \} με n στοιχεία, μπορεί να γραφτεί ως η ένωση των μονοσύνολων \{x_1\}, \{x_2\}, ... και \{ x_n \}.

## Δείτε επίσης
* Σύνολο
* Κενό σύνολο

## Παραπομπές


Κατηγορία:Θεμελιώδεις έννοιες θεωρίας συνόλων
NGC 4093

Ο **[[Νέος Γενικός Κατάλογος|NGC]] 4093** είναι ελλειπτικός γαλαξίας ο οποίος απέχει περίπου 340 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 4 Μαΐου 1864 και ανήκει στην Ομάδα γαλαξιών NGC 4065. Πρόκειται επίσης για ραδιογαλαξία.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ραδιογαλαξίες
4093
38323
Κατηγορία:Κόμη Βερενίκης
Κατηγορία:Ομάδα γαλαξιών NGC 4065
+04-29-021
Αλέξανδρος Σαμοντούροβ

Ο **Αλέξανδρος Σαμοντούροβ** (γενν. 20 Απριλίου 2005) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για τον Παναθηναϊκό.

## Πρώιμα χρόνια και ''Ακαδημία 10''
Ο Σαμοντούροβ γεννήθηκε και μεγάλωσε στον Εύοσμο, ένα συνοικισμό της Θεσσαλονίκης, στην Ελλάδα, από Γεωργιανούς γονείς. Ξεκίνησε να παίζει μπάσκετ από μικρός, μπαίνοντας στην *Ακαδημία 10* του Νίκου Χατζηβρέττα σε ηλικία 10 ετών. Τα πρώτα του βήματα στο επόμενο επίπεδο έγιναν στο Πρωτάθλημα Ελλάδας Κ16 2019, όπου είχε μέσο όρο 4,3 πόντους, 3 ριμπάουντ και 1 κλέψιμο σε 12 λεπτά, παρά το γεγονός ότι έπαιξε με αντιπάλους δύο χρόνια μεγαλύτερους, σε ηλικία 14 ετών. Η τεράστια πρόοδός του απέδωσε τη σεζόν 2021–22, όπου το αστέρι του Σαμοντούροβ έλαμψε στο τουρνουά *Rising Stars*, που διοργάνωσε η Ελληνική Ομοσπονδία Καλαθοσφαίρισης, φιλοξενώντας ομάδες Κ18. Ονομάστηκε ο Πολυτιμότερος Παίκτης της διοργάνωσης και οδήγησε την *Ακαδημία 10* στον τίτλο, με εξαιρετικούς αριθμούς για την κορυφή, με μέσο όρο 25,9 πόντους (75,7% ελεύθερες βολές, 66,7% δίποντα και 25,8% τρίποντα), 13,3 ριμπάουντ, 2,1 ασίστ και 2 κοψίματα, σε 35 λεπτά ανά αγώνα.

## Επαγγελματική σταδιοδρομία
Στις 22 Μαρτίου 2022, ο Σαμοντούροβ υπέγραψε εξαετές συμβόλαιο (μέχρι το καλοκαίρι του 2028) με τον Παναθηναϊκό. Έμεινε στην *Ακαδημία 10* για το υπόλοιπο της σεζόν 2021–2022, ενσωματώνοντας στους *πράσινους* το ερχόμενο καλοκαίρι. Στις 23 Ιουνίου 2022, η *Ακαδημία 10* απέσυρε τη φανέλα του Σαμοντούροβ, ευχόμενη στον παίκτη ό,τι καλύτερο στη σταδιοδρομία του. Στις 5 Οκτωβρίου 2023, ο Σαμοντούροβ υπέγραψε συμβόλαιο δύο κατευθύνσεων με την ομάδα της Elite League, Πανερυθραϊκός, διατηρώντας παράλληλα την παρουσία του στο ενεργό ρόστερ του Παναθηναϊκού.

## Εθνική ομάδα
Στις 20 Ιουνίου 2022, ο Σαμοντούροβ κλήθηκε στην Εθνική Ελλάδος Κ18 για το επερχόμενο Ευρωπαϊκό Πρωτάθλημα Κ18 του 2022. Μία μέρα αργότερα, κλήθηκε επίσης από τον προπονητή Δημήτρη Ιτούδη στην επιλογή της Εθνικής Ελλάδος ανδρών για τον προκριματικό αγώνα του Παγκοσμίου Κυπέλλου του 2023 με τη Μεγάλη Βρετανία. Το 2025, αγωνίστηκε στο Ευρωμπάσκετ, στο οποίο η Εθνική Ελλάδας επέστρεψε στην ζώνη των μεταλλίων μετά από 16 χρόνια, κατακτώντας μάλιστα το χάλκινο μετάλλιο, αφού νίκησε στο μικρό τελικό την Φινλανδία με 92–89.

## Παραπομπές


## Εξωτερικοί σύνδεσμοι
* Προφίλ στο fiba.basketball

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Έλληνες γεωργιανής καταγωγής
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Ευρωμπάσκετ 2025
NGC 4516

Ο **[[Νέος Γενικός Κατάλογος|NGC]] 4516** είναι ραβδωτός σπειροειδής γαλαξίας ο οποίος απέχει περίπου 55 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ουίλιαμ Χέρσελ (William Herschel) στις 8 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4516
41661
07703
Κατηγορία:Σμήνος της Παρθένου
NGC 2266

To **[[Νέος Γενικός Κατάλογος|NGC]] 2266** είναι ανοικτό αστρικό σμήνος στον αστερισμό Δίδυμοι. Το φανόμενο μέγεθός του είναι 5 arcmin και απέχει 11 χιλιάδες έτη φωτός. Ανακαλύφθηκε από τον αστρονόμο Ουίλιαμ Χέρσελ (William Herschel) στις 7 Δεκεμβρίου 1785. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Δίδυμοι (αστερισμός)
2266
NGC 2146

Ο **[[Νέος Γενικός Κατάλογος|NGC]] 2146** είναι ραβδωτός σπειροειδής γαλαξίας τύπου SB(s)ab pec ο οποίος βρίσκεται στον αστερισμό Καμηλοπάρδαλις. Ανακαλύφθηκε το 1876 από τον αστρονόμο Φρήντριχ Βίνεκε (Friedrich Winnecke) και έχει διάμετρο 80 χιλιάδων ετών φωτός.

Το πιο αξιοσημείωτο χαρακτηριστικό του γαλαξία είναι τα νέφη σκόνης ενός από τους σπειροειδείς βραχίονές του. Παρατηρώντας από τη Γη, ο βραχίονας αυτός φαίνεται να περνά κατά μήκος του γαλαξιακού πυρήνα και έχει καμφθεί κατά 45 μοίρες εξαιτίας της βαρυτικής αλληλεπίδρασης με μικρότερο γαλαξία, πιθανότατα τον NGC 2146a, πριν από 0,8 δισεκατομμύρια χρόνια περίπου. Στην προαναφερθείσα βαρυτική αλληλεπίδραση αποδίδεται επίσης και σχετικά υψηλός ρυθμός γέννησης νέων αστέρων στον NGC 2146, που τον κατατάσσει στους αστρογόνους γαλαξίας.

## Υπερκαινοφανείς
Έχουν εντοπιστεί δύο υπερκαινοφανείς αστέρες στον NGC 2146:
* Ο **SN 2005V**, τύπου Ib/c, ο οποίος ανακαλύφθηκε στις 30 Ιανουαρίου 2005 από το Τηλεσκόπιο Ουίλιαμ Χέρσελ στις Κανάριες Νήσους.

* Ο **SN 2018zd**, τύπου II ή IIn, ο οποίος ανακαλύφθηκε στις 2 Μαΐου 2018 από τον Κοΐτσι Ιταγκάκι και είναι ενδεχομένως ο πρώτος υπερκαινοφανής ο οποίος οφείλεται στην δέσμευση ηλεκτρονίων που εντοπίστηκε.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Καμηλοπάρδαλις (αστερισμός)
3429
18797
3429
+13-05-0
Βρυόκαστρο Τήνου

Το **Βρυόκαστρο** ή **Βρέκαστρο** είναι λόφος που βρίσκεται στη δυτική ακτή της Τήνου στις Κυκλάδες.

## Γεωγραφία
Ο λόφος του Βρυόκαστρου έχει κωνικό σχήμα και βρίσκεται νοτιοανατολικά της Χώρας της Τήνου, σε απόσταση περίπου δύο περίπου χιλιομέτρων από αυτή. Αποτελεί το νοτιότερο όριο της αμμώδους παραλίας του Αγίου Φωκά.

## Ευρήματα
Στη κορυφή του λόφου υπάρχουν λείψανα προϊστορικής ακρόπολης. Επιφανειακά όστρακα μαρτυρούν κατοίκηση της περιοχής από την Πρώιμη Εποχή του Χαλκού  (3000-2300 π.χ.). Κατά τη Μέση Εποχή του Χαλκού (2300-1600 π.χ.), ο οικισμός οχυρώθηκε με ισχυρό τείχος γύρω από την κορυφή του λόφου. Ερείπια του τείχους αυτού είναι ορατά και σήμερα. Ο λόφος δεν έχει ανασκαφεί συστηματικά.

## Παραπομπές

Κατηγορία:Κυκλαδικός πολιτισμός
Κατηγορία:Ιστορία της Τήνου
NGC 4060

Ο **[[Νέος Γενικός Κατάλογος|NGC]] 4060** είναι φακοειδής γαλαξίας ο οποίος απέχει 320 εκατομμύρια έτη φωτός στον αστερισμό Κόμη Βερενίκης. Ανακαλύφθηκε από τον αστρονόμο Άλμπερτ Μαρτ (Albert Marth) στις 18 Μαρτίου 1865 και ανήκει στην Ομάδα γαλαξιών NGC 4065, η οποία με τη σειρά της ανήκει στο Υπερσμήνος της Κόμης. Ο NGC 4060 είναι επίσης γαλαξίας LINER.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κόμη Βερενίκης
Κατηγορία:Γαλαξίες LINER
4060
38151
Κατηγορία:Ομάδα γαλαξιών NGC 4065
Κειμενογράφος

**Κειμενογράφος** ονομάζεται ένα πρόσωπο που ασχολείται επαγγελματικά με τη συγγραφή κειμένων για πρόσκαιρη χρήση και χωρίς υψηλές φιλολογικές απαιτήσεις.

## Παραπομπές
Μικρό RNA

Το **Μικρό RNA (Small RNA (sRNA))** είναι πολυμερή μόρια RNA που έχουν μήκος μικρότερο από 200 νουκλεοτίδια και συνήθως είναι μη κωδικοποιητικό. 
Η σίγαση RNA (RNA silencing) είναι συχνά λειτουργία αυτών των μορίων, με το πιο κοινό και καλά μελετημένο παράδειγμα να είναι η παρεμβολή RNA (RNA interference (RNAi)), στο οποίο το ενδογενώς εκφρασμένο μικροRNA (microRNA (miRNA)) ή το εξωγενώς προερχόμενο μικρό παρεμβαλλόμενο RNA (small interfering RNA (siRNA)) επάγει την αποικοδόμηση του συμπληρωματικού αγγελιοφόρου RNA. Άλλες κατηγορίες μικρού RNA έχουν ταυτοποιηθεί, συμπεριλαμβανομένων του Piwi-αλληλεπιδρώντος RNA (piRNA) και του υποείδους του που σχετίζεται με επανάληψη του μικρού παρεμβαλλόμενου RNA (repeat associated small interfering RNA (rasiRNA)). Το μικρό RNA "δεν μπορεί να επάγει μόνο του το RNAi και για να ολοκληρώσει το έργο πρέπει να σχηματίσει τον πυρήνα του συμπλέγματος RNA-πρωτεΐνης που ονομάζεται σύμπλοκο σίγασης που προκαλείται από RNA (RNA-induced silencing complex (RISC)), ειδικά με την πρωτεΐνη Argonaute (Αργοναύτης)".
Μικρό RNA ανιχνεύτηκε ή αλληλουχήθηκε χρησιμοποιώντας μια σειρά τεχνικών, συμπεριλαμβανομένης της απευθείας με Αλληλουχία μικροRNA σε διάφορες πλατφόρμες αλληλούχισης, ή έμμεσα μέσω αλληλούχισης και ανάλυσης του γονιδιώματος. Η ταυτοποίηση των miRNAs έχει αξιολογηθεί για την ανίχνευση ανθρώπινων ασθενειών, όπως ο καρκίνος του μαστού. Η έκφραση miRNA σε μονοπύρηνα κύτταρα περιφερικού αίματος (Peripheral blood mononuclear cell (PBMC)) έχει μελετηθεί ως πιθανός βιοδείκτης για διαφορετικές νευρολογικές διαταραχές όπως η νόσος του Πάρκινσον, και η Πολλαπλή σκλήρυνση. Η αξιολόγηση μικρού RNA είναι χρήσιμη για ορισμένα είδη μελετών επειδή τα μόριά του "δεν χρειάζεται να κατακερματιστούν πριν από την προετοιμασία της βιβλιοθήκης".
Οι τύποι μικρού RNA περιλαμβάνουν:
* ΜικροRNA (microRNA (miRNA))
* Piwi-αλληλεπιδρόν RNA (Piwi-interacting RNA (piRNA))
* Μικρό παρεμβαλλόμενο RNA (small interfering RNA (siRNA))
* Μικρό πυρηνικό RNA (small nuclear RNA (snRNA)), γνωστό και ως U-RNA
* Μικρό πυρηνισκικό RNA (small nucleolar RNA (snoRNA)
* Μικρό ριβοσωμικό DNA-παραγόμενο RNA (small rDNA-derived RNA (srRNA))
* Θραύσμα tRNA (tRNA fragment (tRF))
* Μικρό RNA από Y RNA (Y RNA-derived small RNA (ysRNA))
## Στα φυτά
Η πρώτη γνωστή λειτουργία στα φυτά ανακαλύφθηκε σε μεταλλάγματα της αραβίδοψης. Συγκεκριμένα με μείωση της λειτουργίας της μετάλλαξηs για την παραγωγή πολυμεράσης RNA που εξαρτάται από RNA και παρόμοιας με DICER.
Αυτή η διαταραχή ενίσχυσε στην πραγματικότητα την αντοχή της *αραβίδοψης* έναντι των *Heterodera schachtii* και *Meloidogyne javanica*. Ομοίως, τα μεταλλαγμένα με μειωμένη λειτουργία Argonaute - *ago1-25*, *ago1-27*, *ago2-1* και συνδυασμένα μεταλλαγμένα με *ago1-27* και *ago2-1* - είχαν μεγαλύτερη αντίσταση στο *ago1-27*, και συνδυασμένα μεταλλαγμένα με *ago1-27* και *ago2-1* - είχαν μεγαλύτερη αντίσταση στο *Meloidogyne incognita* Συνολικά αυτό καταδεικνύει μεγάλη εξάρτηση του νηματώδη παρασιτισμού από τα μικρά RNA των φυτών.

## Παραπομπές

Κατηγορία:Μη κωδικοποιητικό RNA
NGC 2281

Το **[[Νέος Γενικός Κατάλογος|NGC]] 2281** είναι ανοικτό αστρικό σμήνος στον αστερισμό Ηνίοχο. Ανακαλύφθηκε από τον αστρόνομο Ουίλιαμ Χέρσελ (William Herschel) στις 4 Μαρτίου 1788. Ταξινομείται ως I3p, γεγονός που δείχνει πως είναι «φτωχό» σε αστέρες, αλλά συνεκτικό, αποτελούμενο από άστρα σημαντικά διαφοροποιούμενης φωτεινότητας. Απέχει περίπου 1720 έτη φωτός από τον Ήλιο και είναι ηλικίας περίπου 630–661&nbsp;εκατομμυρίων ετών.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Ηνίοχος (αστερισμός)
2281
Barbenheimer

μικρογραφία|Αφίσες του Barbenheimer που δημιουργήθηκαν από θαυμαστές έχουν γίνει viral στο διαδίκτυο. Η συγκεκριμένη δημιουργήθηκε από τον Σον Λόνγκμορ.
Το **Barbenheimer** είναι ένα διαδικτυακό φαινόμενο που ξεκίνησε πριν την ταυτόχρονη κινηματογραφική κυκλοφορία των ταινιών μπλοκμπάστερ *[[Barbie (ταινία)|Barbie]]* και ''Οπενχάιμερ'' στις 21 Ιουλίου του 2023. Οι δύο ταινίες θεωρούνται πολύ διαφορετικές σε ύφος και περιεχόμενο, καθώς η πρώτη είναι κωμική ταινία από την Γκρέτα Γκέργουιγκ βασισμένη στην κούκλα Barbie και η δεύτερη είναι επική βιογραφική ταινία θρίλερ από τον Κρίστοφερ Νόλαν για τον φυσικό Ρόμπερτ Οπενχάιμερ. Το *Polygon* περιέγραψε τις ταινίες ως "εξαιρετικά αντίθετες", και η *Variety* περιέγραψε το φαινόμενο ως "το κινηματογραφικό γεγονός της χρονιάς". Το *Barbie* έλαβε θετικά σχόλια από τους κριτικούς, ενώ το *Οπενχάιμερ* έλαβε αναγνώριση.

## Σημειώσεις


## Παραπομπές

Κατηγορία:Κινηματογραφικά γεγονότα του 2023
Κατηγορία:Barbie
Κατηγορία:Μαύρη κωμωδία
Κατηγορία:Συγκρίσεις
Κατηγορία:Διαδικτυακά μιμίδια
Κατηγορία:Κρίστοφερ Νόλαν
Μερική συνάρτηση

thumb|350px|Παράδειγμα μερικής συνάρτησης από το σύνολο <math>A = \{ a_1, a_2, a_3, a_4, a_5 \}</math> στο σύνολο <math>B = \{ b_1, b_2, b_3, b_4 \}</math>. Παρατηρήστε ότι κάθε στοιχείο του <math>A</math> συνδέεται με το πολύ ένα στοιχείο του <math>B</math>.

Στα μαθηματικά, μία **μερική συνάρτηση** είναι μία σχέση R μεταξύ δύο συνόλων A και B, τέτοια ώστε για κάθε a \in A υπάρχει το πολύ ένα b \in B τέτοιο ώστε (a, b) \in B. Με όρους λογικής πρώτου βαθμού αυτή η συνθήκη γράφεται ως
:
  \forall a \in A .\  \forall b_1 \in B. \  \forall b_2 \in B . \ \left( (a, b_1) \in R \wedge (a, b_2) \in R \Rightarrow b_1 = b_2 \right).

Το σύνολο όλων των μερικών συναρτήσεων από το A στο B συμβολίζεται ως A \rightharpoonup B.

Οι συναρτήσεις αντιστοιχούν κάθε a \in A σε ακριβώς ένα b \in B και λέγονται και *ολικές συναρτήσεις*, εν'αντιθέσει με *μερικές συναρτήσεις* που αντιστοιχούν στο πολύ ένα.

Κάθε (ντετερμινιστικός) αλγόριθμος μπορεί να θεωρηθεί ως μία μερική συνάρτηση όπου για κάθε είσοδο είτε δίνει ένα αποτέλεσμα είτε δεν ολοκληρώνει ποτέ την διεργασία του.

## Παραδείγματα

Μερικά παραδείγματα από την καθημερινή ζωή είναι τα εξής:
* Η σχέση που συνδέει τις γυναίκες του κόσμου με τους άντρες με τους οποίους είναι παντρεμένη. Κάθε γυναίκα είναι παντρεμένη με το πολύ έναν άντρα, ενώ υπάρχουν και γυναίκες που δεν έχουν παντρευτεί κάποιον. 
* Η σχέση που συνδέει τους ανθρώπους όλου του κόσμου με τους ελληνικούς αριθμούς ταυτότητας είναι μία μερική συνάρτηση. Κάθε Έλληνας έχει το πολύ έναν τέτοιο αριθμό, ενώ υπάρχουν (πολλοί) άνθρωποι στον κόσμο που δεν έχουν.

Μερικά μαθηματικά παραδείγματα είναι τα εξής:
* Κάθε συνάρτηση είναι μερική. Επομένως, η ταυτοτική και η σταθερή συνάρτηση είναι μερικές. 
* Η μερική συνάρτηση της τετραγωνικής ρίζας f : \R \to \R ορισμένη ως
::
 f(x) = \begin{cases}
   \sqrt{x} & \text{αν } x \geq 0, \\
   \ \uparrow & \text{αν } x 
:όπου \uparrow συμβολίζει ότι η συνάρτηση δεν ορίζεται. Αντίθετα, αν περιορίσουμε το πεδίο ορισμού της σχέσης μόνο στους μη-αρνητικούς πραγματικούς αριθμούς τότε η g : [0, \infty) \to \R είναι (ολική) συνάρτηση:
::
 g(x) = \sqrt{x}.


## Ιδιότητες

thumb|350px|Η ολική συνάρτηση <math>g</math> προκύπτει από τον περιορισμό του πεδίου ορισμού της <math>f</math>. Παρατηρήστε ότι κάθε στοιχείο του <math>A' = \{ a_1, a_3, a_5 \}</math> αντιστοιχεί σε ακριβώς ένα στοιχείο του <math>B</math>.

* Η σύνθεση δύο μερικών συναρτήσεων είναι μερική συνάρτηση. 
* Έστω f : A \rightharpoonup B μία μερική συνάρτηση και A' = \{ a \in A \mid \exists b \in B. (a, b) \in f \}. Τότε η g : A' \to B με g(a) = f(a) είναι ολική συνάρτηση.
* Για δύο πεπερασμένα σύνολα A και B το πλήθος των μερικών συναρτήσεων μεταξύ των δύο συνόλων είναι (|B| + 1)^, καθώς κάθε στοιχείο του A μπορεί είτε να αντιστοιχηθεί σε κάποιο από τα |B| στοιχεία ή να μην αντιστοιχηθεί σε κανένα. Αφού οι επιλογές είναι ανεξάρτητες από την βασική αρχή απαρίθμησης προκύπτει το αποτέλεσμα.

## Δείτε επίσης
* Σχέση (μαθηματικά)
* Συνάρτηση

## Παραπομπές


Κατηγορία:Θεωρία συνόλων
Κατάλογος σημαιών της Βόρειας Αμερικής

[μικρογραφία|300x300εσ| Χάρτης της Βόρειας Αμερικής (χωρίς [Γροιλανδία|τη Γροιλανδία) με τις 23 εθνικές σημαίες, εξαιρουμένων των σημαιών των εξαρτημένων και άλλων εδαφών.]]
Αυτή είναι μια γκαλερί με σημαίες χωρών, εδαφών της Βόρειας Αμερικής, καθώς και των διεθνών οργανισμών που συνδέονται μαζί τους.

## Διεθνείς οργανισμοί

### Διηπειρωτικοί Οργανισμοί

### Ενδοηπειρωτικοί οργανισμοί

## Κατάλογος των σημαιών των κυρίαρχων κρατών της Βόρειας Αμερικής

## Κατάλογος των σημαιών των εξαρτημένων και άλλων εδαφών στη Βόρεια Αμερική

## Κατάλογος των σημαιών των πόλεων της Βόρειας Αμερικής
Οι σημαίες πόλεων με πάνω από 1 εκατομμύριο κατοίκους.

## Ιστορικές σημαίες

Κατηγορία:Βόρεια Αμερική
Ξένα σύνολα

[thumb|300px|[Διάγραμμα Βεν για δύο σύνολα που είναι ξένα μεταξύ τους, δηλαδή δεν έχουν καθόλου κοινά στοιχεία.]]

Στην θεωρία συνόλων, δύο σύνολα A και B ονομάζονται **ξένα** μεταξύ τους αν δεν έχουν κάποιο κοινό στοιχείο, δηλαδή η τομή τους είναι το κενό σύνολο A \cap B = \emptyset.

Για παράδειγμα, τα σύνολα A = \{ 1 , 2, 4, 8, 9 \} και B = \{ 3, 6, 11 \} είναι ξένα μεταξύ τους, καθώς δεν έχουν κοινό στοιχείο. Ενώ, τα σύνολα A = \{ 1 , 2, 4, 8, 9 \} και B = \{ 3, 4, 6, 7, 8, 12\} *δεν* είναι ξένα μεταξύ τους.

## Παραδείγματα

Μερικά παραδείγματα από την καθημερινή ζωή είναι τα εξής:
* Το σύνολο των ανθρώπων που γεννήθηκαν το 2000 είναι ξένο από το σύνολο των ανθρώπων που γεννήθηκαν το 2002.
* Το σύνολο των γυναικών είναι ξένο από το σύνολο των ανδρών. 

Μερικά παραδείγματα από τα μαθηματικά:
* Το σύνολο των ζυγών αριθμών είναι ξένο από το σύνολο των μονών αριθμών. 
* Το σύνολο των πρώτων αριθμών είναι ξένο από το σύνολο των σύνθετων.
* Το σύνολο πραγματικών δεν είναι ξένο του συνόλου των ακεραίων (καθώς όλοι οι ακέραιοι συνιστούν κοινά στοιχεία).

## Ιδιότητες
* Για δύο πεπερασμένα ξένα σύνολα A και B, το μέγεθος της ένωσης τους A \cup B είναι ίσο με |A \cup B| = |A| + |B|.

## Δείτε επίσης
* Σύνολο
* Τομή συνόλων

## Παραπομπές


Κατηγορία:Θεμελιώδεις έννοιες θεωρίας συνόλων
Απεργία Ένωσης Αμερικανών Σεναριογράφων του 2023

Στις 2 Μαΐου του 2023, στις 12:01 π.μ. στην Ζώνη ώρας του Ειρηνικού, η Ένωση Αμερικανών Σεναριογράφων—αντιπροσωπεύοντας 11.500 σεναριογράφους—προχώρησε σε απεργία λόγω μιας συνεχιζόμενης εργατικής διαμάχης με τη Συμμαχία Παραγωγών Κινηματογράφου και Τηλεόρασης.

Η απεργία είναι η μεγαλύτερη διακοπή Αμερικανικών τηλεοπτικών και κινηματογραφικών παραγωγών από την πανδημία COVID-19 το 2020, καθώς και η μεγαλύτερη απεργία της ένωσης από αυτήν του 2007–08. Από τις 14 Ιουλίου του 2023, σύμπεσε με μια απεργία του SAG-AFTRA ως μέρος μιας ευρύτερης εργατική διαμάχης του Χόλυγουντ.

Ανάμεσα στις 20 και τις 24 Σεπτεμβρίου, μια σειρά υποσχόμενων διαπραγματεύσεων μεταξύ της Ένωσης και των Διευθύνων Σύμβουλων, που κατέληξαν σε μια συμφωνία. Μετά από μια ψηφοφορία, η ηγεσία της ένωσης ψήφισε να ολοκληρωθεί η απεργία στις 27 Σεπτεμβρίου του 2023 στις 12:01 π.μ. στην ζώνη ώρας Ειρηνικού.

## Παραπομπές


## Εξωτερικοί σύνδεσμοι

* Επίσημος ιστότοπος της απεργίας

Κατηγορία:Συγκρούσεις
Κατηγορία:Κινηματογραφικά γεγονότα του 2023
Κατηγορία:Ιστορία του κινηματογράφου
Κατηγορία:Απεργίες
Θεόφιλος Πρωτοσπαθάριος

Ο **Θεόφιλος Πρωτοσπαθάριος** (περ. 7ος αιώνας) ήταν συγγραφέας πολλών σωζόμενων ελληνικών ιατρικών έργων αβέβαιης προέλευσης, είτε από τον Φιλάρετο είτε από τον Φιλόθεο. Τίποτα δεν είναι γνωστό για τη ζωή του ή την εποχή που έζησε. Ονομάζεται γενικά «Πρωτοσπαθάριος», που φαίνεται ότι ήταν αρχικά στρατιωτικός τίτλος που δόθηκε στον συνταγματάρχη των σωματοφυλάκων του αυτοκράτορα της Κωνσταντινούπολης (Σπαθάριοι) και στη συνέχεια έγινε και τίτλος ανώτατου δικαστηρίου ή συνδέθηκε με την κυβέρνηση των επαρχιών και τα καθήκοντα του δικαστή.

Εικάζεται ότι έζησε τον 7ο αιώνα και ότι ήταν ο δάσκαλος του Στέφανου Αθηναίου. Έφτασε σε υψηλό επαγγελματικό και πολιτικό επίπεδο και ασπάστηκε τη μοναστική ζωή. Όλα αυτά, ωστόσο, είναι αρκετά αβέβαια. Όσον αφορά τη χρονολόγησή τους, υποτίθεται ότι ορισμένες από τις λέξεις που χρησιμοποιεί ανήκουν σε μεταγενέστερη περίοδο από τον έβδομο αιώνα. Πιθανώς να είναι το ίδιο πρόσωπο που απευθύνεται με τον τίτλο «Πρωτοσπαθάριος» από τον Φώτιο. Φαίνεται να έχει ασπαστεί σε κάποιο βαθμό την περιπατητική φιλοσοφία. Ήταν σίγουρα Χριστιανός και εκφράζεται σε όλες τις περιπτώσεις σαν άνθρωπος με μεγάλη ευσέβεια: στο φυσιολογικό του έργο ιδιαίτερα παντού επισημαίνει με θαυμασμό τη σοφία, τη δύναμη και την καλοσύνη του Θεού, όπως φαίνεται στη διαμόρφωση του ανθρώπινου σώματος.

Του αποδίδονται πέντε έργα:
*Περὶ τῆς τοῦ Ἀνθρώπου Κατασκευῆς
*Περὶ Οὔρων 
*Περὶ Διαχωρημάτων
* Σημειώσεις στους Αφορισμούς του Ιπποκράτη
* Περὶ Σφυγμῶν

## Παραπομπές
Στέφανος Σακελλαρίδης

Ο **Στέφανος Σακελλαρίδης** (13 Σεπτεμβρίου 2004, Αθήνα) είναι Έλληνας αθλητής της αντισφαίρισης.

Η υψηλότερη θέση που έχει βρεθεί στην παγκόσμια κατάταξη στα μονά είναι το Νο 275. Στην αντίστοιχη κατάταξη του διπλού η υψηλότερη θέση που έχει βρεθεί είναι το Νο 285.

Ο Σακελλαρίδης έκανε το ντεμπούτο του σε ATP τουρνουά στο Γιουνάιτεντ Καπ του 2023 εκπροσωπώντας την Ελλάδα, όπου κέρδισε τον πρώτο του αγώνα ATP ενάντια στον Βέλγο Ζιζού Μπεργκς . Ως αποτέλεσμα, ανέβηκε 130 θέσεις στην παγκόσμια κατάταξη.Ο Στέφανος Σακκελαρίδης αυτή τη στιγμή βρίσκεται στη θέση 269 του κόσμου και δείχνει να ανεβαίνει. Το μεγαλύτερο τουρνουά που έπαιξε ήταν το ΑΤΠ 250 Αθήνας το 2025 οπού πέρασε με Wild card, και ηττήθηκε στον πρώτο γύρο(γύρο των 32) 2-0 από τον Πορτογάλο Νούνο Μπόρχες (no 47). Ο Στέφανος Σακελαρίδης πήγε και στο ΑΤΠ 250 στο Βουκουρέστιτο 2026, καθώς στα προκριματικά κέρδισε τον Ταϊβανο Τσανγκ και τον Βούλγαρο Κουζμάνοφ 2-0 σετ. Αυτή τη στιγμή βρίσκεται στα μονά στην θέση 213 της παγκόσμιας κατάταξης. Αν πάει καλά στο τουρνουά του Βουκουρεστίου, θα εξασφαλίσει βαθμούς για το Ρολάν Γκαρός. Στο ΑΤΠ της Βουκουρέστης βρίσκεται στη φάση των 16 αφού κέρδισε τον Τσοινσκι (no 120) με 2-0 Σετ.

## Παραπομπές


Κατηγορία:Έλληνες αθλητές της αντισφαίρισης
Φοιτητικό κίνημα

[μικρογραφία|Φοιτητές στις [Σιδηροδρομικό δυστύχημα στα Τέμπη|διαδηλώσεις για το σιδηροδρομικό δυστύχημα στα Τέμπη το 2023 στην Αθήνα, τις μεγαλύτερες διαδηλώσεις στην Ελλάδα μετά από αυτές του 2008.]]
Το **φοιτητικό κίνημα** είναι το οργανωμένο κίνημα των φοιτητών. Εκτός από την εκπαίδευση, οι φοιτητές, μέσω των φοιτητικών κινημάτων, συχνά παίζουν κεντρικό ρόλο στον εκδημοκρατισμό της χώρας τους και την κατάκτηση των πολιτικών δικαιωμάτων στη χώρα τους, εκτός από τους αγώνες που κάνουν σχετικά με θέματα του πανεπιστημίου τους ή γενικά της εκπαίδευσης.

Τα σύγχρονα φοιτητικά ακτιβιστικά κινήματα καλύπτουν όλες τις ηλικίες, τις φυλές, το κοινωνικοοικονομικό υπόβαθρο και τις πολιτικές προοπτικές. Ορισμένες φοιτητικές διαμαρτυρίες επικεντρώνονται στις εσωτερικές υποθέσεις ενός ιδρύματος (όπως η αποεπένδυση, η περικοπή του προϋπολογισμού, ή αποφάσεις του εκάστοτε υπουργείου παιδείας της κάθε χώρας που αφορούν τα πανεπιστήμια). ενώ άλλα διαδηλώνουν ενάντια σε πολέμους ή δικτατορίες. Ο φοιτητικός ακτιβισμός συνδέεται κυρίως με τα κόμματα της αριστεράς και τις αριστερές οργανώσεις.

## Πρώιμα παραδείγματα
Ο φοιτητικός ακτιβισμός σε πανεπιστημιακό επίπεδο έχει μεγάλη ιστορία, καθώς ξεκινάει σχεδόν από την ίδρυση των πρώτων πανεπιστημίων.

Οι φοιτητές στο Παρίσι και τη Μπολόνια, ήδη από τον 13ο αιώνα, έκαναν διαμαρτυρίες σχετικά με θέματα του πανεπιστημίου.

Οι διαμαρτυρίες των φοιτητών για πολιτικά ζητήματα της χώρας τους έχουν μακρά ιστορία. Στη δυναστεία των Τζόσον της Κορέας, 150 φοιτητές ης σημαντικότερης αυτοκρατορικής σχολής, του Σούνγκκιουκουάν έκαναν παράσταση διαμαρτυρίας κατά του βασιλιά το 1519 κατά των διώξεων που στόχευαν τους κορεάτες διανοούμενους.

## Παραπομπές

Κατηγορία:Κοινωνικά κινήματα
Focke-Wulf Flitzer

Το **Focke-Wulf ''Flitzer*** ήταν μονοκινητήριο [[αεριωθούμενο αεροσκάφος|αεριωθούμενο]] [[μαχητικό αεροσκάφος|μαχητικό]] το οποίο σχεδιάστηκε στη [[Τρίτο Ράιχ|Γερμανία]] στα καταληκτικά στάδια του [[ΒΠΠ|Β΄ Παγκοσμίου Πολέμου]]. Δεν ολοκληρώθηκε κανένα αεροσκάφος αυτού του τύπου, που παρέμεινε στο στάδιο του σχεδιασμού και της κατασκευής ορισμένων υποσυστημάτων.

==Περιγραφή==
Το σχέδιο, που έφερε επίσης την ονομασία ***Entwurf VI***, ομοίαζε ως προς τη γενική του διάταξη με το σύγχρονό του [[de Havilland Vampire]], έχοντας μάλιστα ουραίο «*twin boom*». 

Αρχικά είχε τους αεραγωγούς του εκατέρωθεν του ρύγχους, ακριβώς κάτω από το [[κόκπιτ]], όμως η εκτιμώμενη μέγιστη ταχύτητά του σε οριζόντια πτήση δεν κρίθηκε ικανοποιητική με συνάπεια να μεταφερθούν στις ρίζες των πτερύγων. Η [[άτρακτος|άτρακτός]] του επανασχεδιάστηκε προκειμένου να γίνει στενότερη και πιο αεροδυναμική, ενώ βελτιώθηκε και η καλύπτρα του κόκπιτ. Προκειμένου να βελτιωθεί ο ρυθμός ανόδου, δημιουργήθηκε ο πυραυλοκινητήρας υγρών καυσίμων [[Walter HWK 109-509]] που θα παρείχε ώση επικουρικά.

Κατασκευάστηκε ένα πλήρες ομοίωμα και ολοκληρώθηκαν όλα τα μηχανολογικά σχέδια κατασκευής και συναρμολόγησης, όμως το αεροσκάφος δεν έγινε αποδεκτό από το [[Υπουργείο Αεροπορίας του Ράιχ]] ([[γερμανικά|γερμ]]. *Reichsluftfahrtministerium*, RLM). Πρέπει επίσης να σημειωθεί πως παρόλο που σε ορισμένες πηγές αναφέρεται ως *'Fw 272''', το Flitzer δεν έλαβε ποτέ επίσημη ονομασία από το Υπουργείο Αεροπορίας.

## Δείτε επίσης

;Συγκρίσιμα αεροσκάφη
* de Havilland Vampire
* Saab 21R

## Παραπομπές


## Βιβλιογραφία
* 
* 
* 
* 
* 

## Εξωτερικοί σύνδεσμοι
* 

Κατηγορία:Μαχητικά αεροσκάφη
Κατηγορία:Αεροσκάφη Focke-Wulf
Κατηγορία:Αεριωθούμενα στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Rikugun Ki-93

Το **Rikugun Ki-93** ήταν ιαπωνικό δικινητήριο βαρύ μαχητικό του Β΄ Παγκοσμίου Πολέμου. Το σχεδίασε το Ινστιτούτο Αεροτεχνικών Ερευνών του Αυτοκρατορικού Στρατού προκειμένου να δράσει, χάρη στον βαρύ οπλισμό του, ως αεροσκάφος προσβολής πλοίων ή αναχαίτισης βομβαρδιστικών. Ολοκληρώθηκε μόνο ένα Ki-93, το οποίο υπέστη ζημιές κατά την παρθενική του πτήση και εν τέλει καταστράφηκε από αμερικανικό βομβαρδισμό.

## Σχεδιασμός και ανάπτυξη
Στα μέσα του 1941, δημιουργήθηκε μια ομάδα στο ιαπωνικό Ινστιτούτο Αεροτεχνικών Ερευνών του Στρατού για τη μελέτη προηγμένων στρατιωτικών αεροσκαφών. Η ομάδα εκπόνησε προκαταρκτικά σχέδια για ένα δικινητήριο βαρύ μαχητικό αεροσκάφος για την Αυτοκρατορική Αεροπορική Υπηρεσία του Ιαπωνικού Στρατού, το οποίο θα προωθούνταν από δύο αστεροειδείς κινητήρες Mitsubishi Ha-211 και θα είχε εκτιμώμενη ταχύτητα 680 km/h. Τον Ιούλιο του 1942 το σχέδιο, μαζί με μέρος της ομάδας ανάπτυξης, μεταφέρθηκε στην Τασικάβα για περαιτέρω ανάπτυξη. Εκεί υλοποιήθηκαν διάφορες βελτιώσεις, συμπεριλαμβανομένης της χρήσης των ισχυρότερων κινητήρων Mitsubishi Ha-214 και της προσθήκης ισχυρού οπλισμού.
 
Στις 22 Φεβρουαρίου 1943 δόθηκε η έγκριση για την κατασκευή πρωτοτύπων του νέου μαχητικού, που θα έφερε την ονομασία Ki-93. Επρόκειτο για ένα χαμηλοπτέρυγο μονοπλάνο, με διμελές πλήρωμα. Στο μπροστινό μέρος της ατράκτου υπήρχε κοιλιακή γόνδολα όπου φέρονταν ο οπλισμός. Σχεδιάστηκαν δύο εκδόσεις, το Ki-93-Ia που θα διέθετε ένα πυροβόλο των 57&nbsp;mm και δύο των 20&nbsp;mm και θα εξειδικεύονταν στην αναχαίτιση βομβαρδιστικών, καθώς και το Ki-93-Ib που θα έπλητε πλοία με το πυροβόλο του των 75&nbsp;mm gun και θα είχε επίσης δυνατότητα μεταφοράς δύο βομβών των 250&nbsp;kg.

Το πρωτότυπο αποδείχθηκε υπέρβαρο, ενώ οι νέοι κινητήρες απέδιδαν μόνο 1970&nbsp;hp αντί για τους προσδοκώμενους 2400&nbsp;hp. Στις 8 Απριλίου 1945 πραγματοποίησε την παρθενική του πτήση, διάρκειας είκοσι λεπτών, στην Τασικάβα. Κατά την προσγείωση ο πιλότος βγήκε εκτός διαδρόμου και το αεροσκάφος βρέθηκε σε μαλακό έδαφος, με αποτέλεσμα να αποκολληθεί το αριστερό σκέλος του συστήματος προσγείωσης και το στήριγμα του κινητήρα, κάμπτοντας επίσης τον έλικα. Οι επισκευές ολοκληρώθηκαν εντός τεσσάρων εβδομάδων, όμως τη νύχτα πριν από τη δεύτερη δοκιμαστική πτήση καταστράφηκε όταν το υπόστεγό του χτυπήθηκε από αμερικάνικο αεροπορικό βομβαρδισμό. 

## Δείτε επίσης
;Συγκρίσιμα αεροσκάφη
* Bristol Brigand
* de Havilland Mosquito FB Mk XVIII
* Henschel Hs 129
* Kawasaki Ki-102
* Junkers Ju 88P
* Mansyū Ki-98
* North American B-25G/H

## Παραπομπές


## Βιβλιογραφία
* Francillon, René J. *Japanese Aircraft of the Pacific War*. London: Putnam & Company, 1970. .
*"The Giken Fighter". *[[Air International]]*, May 1977, Vol 12 No. 5. pp.&nbsp;251–255.

Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κυπριακά Έγγραφα

**Κυπριακά Έγγραφα** ομομάστηκε η διαρροή κυβερνητικών εγγράφων που σχετίζονται με το Κυπριακό Επενδυτικό Πρόγραμμα (ΚΕΠ) και παρουσίασε  το διεθνές τηλεοπτικό δίκτυο Al Jazeera τον Αύγουστο του 2020.  Το ΚΕΠ επιτρέπει σε αλλοδαπούς να κάνουν αίτηση και να αποκτήσουν κυπριακό διαβατήριο, επενδύοντας τουλάχιστον 2 εκατομμύρια ευρώ στην Κύπρο. Τα διαβατήρια που αποκτώνται μέσω του ΚΕΠ αποκαλούνται "Χρυσά Διαβατήρια".

Το Al Jazeera διεξήγαγε έρευνα, με βάση τα έγγραφα που διέρρευσαν και φέρεται να διαπίστωσε ότι η Κυπριακή Δημοκρατία παρείχε υπηκοότητα μέσω του ΚΕΠ σε πολλά άτομα που συνδέονται με το έγκλημα και τη διαφθορά. 

Στις 12 Οκτωβρίου 2020, το Al Jazeera δημοσίευσε ένα βίντεο από μια μυστική έρευνα σχετικά με τα Κυπριακά Έγγραφα. Στο βίντεο αυτό, το Al Jazeera αποκαλύπτει ότι Ελληνοκύπριοι δικηγόροι, επιχειρηματίες και κορυφαίοι πολιτικοί είναι πρόθυμοι να βοηθήσουν και να υποστηρίξουν καταδικασμένους εγκληματίες για να αποκτήσουν την κυπριακή υπηκοότητα επιτρέποντάς τους, έτσι, πρόσβαση στις εσωτερικές αγορές της Ευρωπαϊκής Ένωσης και σε ταξίδια χωρίς βίζα.  Στο βίντεο παρουσιάστηκαν, μεταξύ άλλων, ο τότε Πρόεδρος της Βουλής των Αντιπροσώπων της Κύπρου, Δημήτρης Συλλούρης, ο βουλευτής Χριστάκης Γιοβάνης, ο δικηγόρος Ανδρέας Γ. Πιττατζής και ο Αντώνης Αντωνίου, στέλεχος της ιδιοκτησίας του Ομίλου Giovannis Group. Συγκεκριμένα, στο οπτικοακουστικό υλικό, ο Δημήτρης Συλλούρης συναντά τους μυστικούς δημοσιογράφους του Al Jazeera, που παρουσιάζονται ως εκπρόσωποι ενός πραγματικά ανύπαρκτου Κινέζου επιχειρηματία και καταδικασμένου για ξέπλυμα μαύρου χρήματος, ο οποίος επιδιώκει να αποκτήσει Κυπριακό διαβατήριο μέσω του CIP. Στο βίντεο, ο Συλλούρης υπόσχεται να υποστηρίξει το αίτημα του Κινέζου επιχειρηματία να λάβει την κυπριακή υπηκοότητα, παρόλο που η παροχή υπηκοότητας σε καταδικασμένους εγκληματίες είναι αντίθετη με τις απαιτήσεις του CIP και του κυπριακού νόμου.

Απαντώντας στις κατηγορίες του Al Jazeera, ο πρόεδρος της Βουλής ισχυρίστηκε ότι στην πραγματικότητα υποδυόταν, μαζί με τους υπόλοιπους ανθρώπους που φαίνονται στο βίντεο, για να συγκεντρώσει περισσότερες πληροφορίες για τον εγκληματία Κινέζο επιχειρηματία για να καταγγείλει, τελικά, την υπόθεση στις Κυπριακές αρχές. 

Το βίντεο του Al Jazeera πυροδότησε διαδηλώσεις στην πρωτεύουσα της Κύπρου, Λευκωσία . Οι διαδηλωτές ζήτησαν πλήρη, άμεση και διαφανή έρευνα και την άμεση παραίτηση του Δημήτρη Συλλούρη και του βουλευτή, Χριστάκη Γιοβάνη. Ως αποτέλεσμα, τόσο ο Δημήτρης Συλλούρης όσο και ο Χριστάκης Γιοβάνης παραιτήθηκαν από τις θέσεις τους. Επιπλέον, η κυβέρνηση του Νίκου Αναστασιάδη ανακοίνωσε ότι θα καταργήσει το CIP από τον Νοέμβριο του 2020.  Τον Σεπτέμβριο του 2022, οι τέσσερις άνδρες που εμφανίστηκαν στο βίντεο του Al Jazeera, κλήθηκαν να δικαστούν στο ποινικό δικαστήριο της Λευκωσίας. 

## Παραπομπές


Κατηγορία:Μετανάστευση
Κατηγορία:Υπηκοότητα
Κατηγορία:Χρυσά διαβατήρια
Κατηγορία:Βίζα
Κατηγορία:Κυπριακό πολιτικό σύστημα
Κατηγορία:Κύπριοι βουλευτές
Κρυπτοχειρίδιο

Το **κρυπτοχειρίδιο** (λατινική και επιστημονική ονομασία *Cryptocheiridium*) είναι γένος ψευδοσκορπιών, που ανήκει στην οικογένεια χειριδιίδες.

Το γένος περιγράφηκε επιστημονικά για πρώτη φορά από τον Αμερικανό αραχνολόγο Τζόζεφ Κόνραντ Τσάμπερλιν το 1931. Περιλαμβάνει οκτώ γνωστά σήμερα ζωντανά είδη και ένα εξαφανισμένο προϊστορικό είδος, το *Cryptocheiridium antiquum*. Το τελευταίο ζούσε κατά τη Μειόκαινο εποχή και δείγμα του ανακαλύφθηκε διατηρημένο μέσα σε κεχριμπάρι στη Δομινικανή Δημοκρατία. Τα οκτώ σύγχρονα είδη που αναγνωρίζονται γενικώς σήμερα είναι τα εξής:

* *Cryptocheiridium australicum*, Beier, 1969
* *[[Cryptocheiridium elegans]]* (Dumitresco & Orghidan, 1981)
* *Cryptocheiridium elgonense*, Beier, 1955
* *Cryptocheiridium formosanum* (Ellingsen, 1912)
* *Cryptocheiridium kivuense*, Beier, 1959
* *Cryptocheiridium lucifugum*, Beier, 1963
* *Cryptocheiridium somalicum*, Callaini, 1985
* *Cryptocheiridium subtropicum* (Tullgren, 1907)

Το *Cryptocheiridium lucifugum* («κρυπτοχειρίδιο το φωτοφυγές») είναι ένα από τα πολλά είδη ζώων που ζουν μέσα στα σπήλαια Μπατού, στο Σελάνγκορ της Μαλαισίας.

## Παραπομπές


Κρυπτοχειριδιο
Χειρίδιο

Το **χειρίδιο** (λατινική και επιστημονική ονομασία *Cheiridium*) είναι γένος ψευδοσκορπιών, που ανήκει σε ομώνυμη οικογένεια, τις χειριδιίδες.

Το γένος περιγράφηκε επιστημονικά για πρώτη φορά από τον Γερμανό εντομολόγο και αραχνολόγο Άντον Μένγκε το 1855. Τα είδη του συναντώνται στην Ευρώπη και τη Βόρεια Αμερική. Το γνωστότερο είδος είναι το:

* *Cheiridium museorum* (Leach, 1817)

## Παραπομπές


Χειριδιο
Γλυπτογόνη

Η **γλυπτογόνη** (λατινική και επιστημονική ονομασία *Glyptogona*) είναι γένος αραχνών που ανήκει στην οικογένεια αραχνίδες, η οποία περιλαμβάνει τις αράχνες που υφαίνουν τον συνηθισμένο κυκλικό ιστό (ομόκεντρη διάταξη).

Το γένος γλυπτογόνη περιγράφηκε περιγράφηκε για πρώτη φορά επιστημονικά από τον Γάλλο φυσιοδίφη Εζέν Σιμόν το 1885. Πολλά είδη που κατατάσσονταν παλαιότερα στο *Glyptogona* έχουν μεταφερθεί σε άλλα γένη, με αποτέλεσμα το γένος να περιλαμβάνει πλέον μόνο δύο είδη, τα εξής (αναφέρονται με τα ονόματα των επιστημόνων που τα περιέγραψαν πρώτοι και τη γεωγραφική κατανομή τους):

* *[[Glyptogona duriuscula]]*, Simon, 1895 – Σρι Λάνκα
* *[[Glyptogona sextuberculata]]* (Keyserling, 1863) – από Ιταλία και Ελλάδα μέχρι το Ισραήλ. Αυτό είναι το είδος με βάση το οποίο ορίστηκε το γένος (*species typica*).

## Παραπομπές


Γλυπτογονη